Om Os / ICV Add Travel
Sportevent rejser og træningslejre for alle.
Thomas har direkte kontakt til de fleste af vores samarbejdspartnere. Få reklameudgifter og en lille organisation gør, at vi har mulighed for at holde priserne nede. Vi har en ambition om at sende mange gæster og udøvere på tur, og derfor gør vi, alt vi kan, for at holde prisen nede.
Flere af de steder, ICV Add Travel tilbyder, har Thomas selv benyttet i sin tid som træner, eller også har vores netværk brugt og anbefalet dem. Det er hoteller og vandrehjem, som vi ved, lever op til det man kan forvente af dem i forhold til pris, service og aftaler. Det er vores fælles opgave at finde den rigtige løsning til jer!
Gennem tidligere kolleger og netværk, har Thomas mulighed for at finde utrolig spændende instruktører, som kan bidrage til, at træningslejren bliver lidt mere speciel og en endnu større oplevelse.
ICV Add Travel blev dannet efter at Idrætscenter Vendsyssel og Add Travel gik sammen. ICV Add Travel hører under IC-Vendsyssel, og ICV Add Travel drives dagligt af Thomas Hørlyk. Han har i mange år været professionel håndboldtræner i Danmark, Tyskland og Norge. Igennem håndbold har Thomas fået et stort netværk og samtidig en stor viden om, hvad idrætsklubber ønsker og forventer, når de er på tur, og dette kommer alle vores kunder til gode. Det gælder både, når Thomas arrangerer en tur for en mindre gruppe, men også når han f.eks. sender en gruppe på 450 mand af sted.
Fordelen ved at bruge ICV Add Travel er:
Hurtige beslutninger samt information
Mange af de steder, hvor vi arrangerer ture til, har Thomas selv benyttet på træningslejr
I Danmark er vi fysisk til stede, og ligeledes ved store grupper i andre lande
Stort kendskab til hvad sportsgrupper ønsker
ICV Add Travel arbejder tæt sammen med G-travel fra Norge.
G-travel er et af Norges største rejseselskaber.
Når du som kunde bestiller en rejse ved ICV Add travel sælger vi den på vegne af G-travel. Din rejsearrangør er derfor G-travel og du vil være dækket ind under G-travel´s norske rejsegarnti. Du vil også få fakturaen og betale direkte til G-travel.
Norsk rejsegaranti fungerer på samme måde som den danske rejsegarantifond.
ICV Add Travel er en del af IC-Vendsyssel, Danmark
Thomas Hørlyk, afdelingsleder
kontakt os +45 31 99 99 00